
Αριθ. ΔΙΟΔ./Φ.62/237/6260 . (1) __ 

Καθορισμός των ωρών εργασίας των Δημοσίων Υπηρεσιών, 

Ν.Π.Δ.Δ· κλπ. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

Τις διατάξεις του Ν. 1157/81 «περί κυρώσεως της από 29 Δεκεμ¬ 
βρίου 1980 Πράξεως Νομοθετικού Περιεχομένου του Προέδρου της 
Δημοκρατίας «περί καθιερώσεως πενθημέρου εβδομάδος εργασίας των 
δημοσίων εν γένει υπηρεσιών και ρυθμίσεως συναφών θεμάτων» και 
τροποποιήσεως διατάξεων ταύτης, αποφασίζουμε: 

1. Καθορίζουμε την ώρα ενάρξεως της εργασίας του πάσης φύσεως 
προσωπικού των δημοσίων υπηρεσιών και νομικών προσώπων δημο¬ 
σίου δικαίου, ως εξής: 

α) Για τους θερινούς μήνες, ήτοι από 16 Μαΐου μέχρι 15 Οκτωβρίου 
την 7.00 π.μ. 

β) Για τους χειμερινούς μήνες, ήτοι από 16 Οκτωβρίου μέχρι 15 
Μαΐου την 7.30 π.μ. 

2. Από το ωράριο που καθορίζεται στην παράγραφο 1 εξαιρούνται οι 
κατωτέρω Δημόσιες Υπηρεσίες, για το προσωπικό των οποίων οι ώρες 
εργασίας καθορίζονται ως εξής: 

α) Το Εθνικό Τυπογραφείο: (αα) Για όλο το προσωπικό της πρωινής 
φυλακής εργασίας (βάρδιας) από 7.00' π.μ. μέχρι 14.00' μ.μ. (χειμε¬ 
ρινό -θερινό), (ββ) Για το προσωπικό της απογευματινής φυλακής εργα¬ 
σίας του μικτού κλιμακίου συνθέσεως του Τμήματος Στοιχειοθεσίας και 
όλων των κλιμακίων του Τμήματος Πιεστηρίων από 14.00' μ.μ. μέχρι 
21.00’ μ.μ. (χειμερινό - θερινό). 

β) Η Εθνική Στατιστική Υπηρεσία της Ελλάδος: (αα) Για το προσω¬ 
πικό των Τμημάτων και Συνεργείων της Δ/νσεως Εκτυπώσεων από 
7.00' π.μ. μέχρι 14.00' μ.μ. (θερινό) και από 7.30" π.μ. μέχρι 14.30' 
μ.μ. (χειμερινό) και (ββ) Για το προσωπικό των εις το Εθνικό Τυπογρα¬ 
φείο Τμημάτων Τυπογραφικών Εργασιών της Δ/νσεως Εκτυπώσεων 
από 14.00 μ.μ. μέχρι 21.00’ μ.μ. (θερινό) και από 14.30' μ.μ. μέχρι 
21.30' μ.μ. (χειμερινό). * 

γ) Η Εθνική Υπηρεσία Πληροφοριών (ΕΥΠ), για τους υπαλλήλους 
του Κλάδου οδηγών αυτοκινήτων σε φυλακές εργασίες (βάρδιες) από 
5.30' π.μ. μέχρι 16.00’ μ.μ. και μέσα στα όρια του νόμιμου ωραρίου. 

δ) Το Υπουργείο Περιβάλλοντος, Χωροταξίας και Δημοσίων Έργων 
(πλην της Γενικής Γραμματείας Δημοσίων Έργων) από 7.30 π.μ: για 
όλο το προσωπικό, για τους χειμερινούς και θερινούς μήνες. 

ε) Το Υπουργείο Εμπορικής Ναυτιλίας από 7.30' π.μ. για όλο το 
προσωπικό για τους χειμερινούς και θερινούς μήνες. 

3. Επίσης, εξαιρούνται οι Δημόσιες Υπηρεσίες και τα Ν.Π.Δ.Δ., που 
διαθέτουν συστήματα Ηλεκτρονικών Υπολογιστών ή εξοπλισμό προε¬ 
τοιμασίας στοιχείων Η/Υ, για τους χειριστές και μόνο των Ηλεκτρο- 

νικών Υπολογιστών και τους χειριστές των μηχανών προετοιμασίας 
στοιχείων Η/Υ (διατρητικών - επαληθευτικών μηχανών ή μαγνητικών 
μέσων εισόδου στοιχείων), το ωράριο εργασίας των οποίων καθορίζεται 
σε επτά (7) ώρες. Το προσωπικό των ανωτέρω ειδικοτήτων, ανάλογα 
με τις συγκεκριμένες ανάγκες κάθε Υπηρεσίας, μπορεί να κατανέμεται 
σε πρωινή και απογευματινή φυλακή ή σε συνεχές ωράριο εναλλασσό¬ 
μενων φυλακών (βάρδιες),μέσα στα ανωτέρω χρονικά όρια εργασίας 
για κάθε μέρα. 

4. Καθιερώνουμε ελαστικό ωράριο εργασίας για το πάσης φύσεως 
προσωπικό των Δημοσίων Υπηρεσιών και ΝΠΔΔ που εδρεύουν στο 
νομό Αττικής (πλην των επαρχιών Αιγίνης, Κυθήρων, Τροιζηνίας, 
Ύδρας και υπολοίπου Επαρχίας Πειραιώς) και στην πόλη της Θεσσαλο¬ 
νίκης. Το ανωτέρω προσωπικό μπορεί να προσέρχεται στην Υπηρεσία 
με καθυστέρηση μέχρι και μισή ώρα από την κανονική έναρξη της εργα¬ 
σίας με υποχρέωση αντίστοιχης παραμονής μετά την κανονική λήξη του 
ωραρίου εργασίας, στο πλαίσιο ενός εβδομαδιαίου συμψηφισμού καθυ¬ 
στερήσεων προσελεύσεως και αποχωρήσεως. Με το συμψηφισμό αυτό 
παρέχεται η δυνατότητα σε κάποιο υπάλληλο, που καθυστέρησε να προ- 
σέλθει στην Υπηρεσία του, να εργασθεί αντίστοιχα στο τέλος του κανο¬ 
νικού ωραρίου είτε την ίδια ημέρα είτε άλλη μέσα στην ίδια εβδομάδα. 
Αρκεί το σύνολο των ωρών μέσα στην εβδομάδα αυτή να είναι το κανο¬ 
νικό (37Ί/2 κλπ.). Διευκρινίζεται ότι προσέλευση πριν από την κανο¬ 
νική ώρα δεν είναι δυνατή. Ομοίως δεν είναι δυνατή η απασχόληση πέρα 
από την κανονική ώρα εργασίας με προοπτική να καλυφθεί καθυστέ¬ 
ρηση επομένων ημερών. Σε περίπτωση καθυστερήσεων μέσα στην ίδια 
εβδομάδα δεν είναι δυνατή η απασχόληση περισσότερο από μισή ώρα 
για κάθε ημέρα. Γι’ αυτό οι υπάλληλοι πρέπει να φροντίζουν ώστε με την 
επί πλέον μισή ώρα την ημέρα να καλύψουν τις καθυστερήσεις τους την 
ίδια εβδομάδα. Εννοείται ότι το ελαστικό ωράριο της μισής ώρας ισχύει 
και για το προσωπικό που δεν έχει πενθήμερο. 

5. Εξουσιοδοτούμε: 

α) Τους Υπουργούς να καθορίζουν με απόφασή τους τις ώρες ενάρ- 
ξεως εργασίας για κάθε ημέρα του προσωπικού των ακολούθων Υπηρε¬ 
σιών του Υπουργείου τους και εποπτευομένων από αυτά Ν.Π.Δ.Δ., 
λόγω παρεκκλίσεως που επιβάλλεται από τη φύση του έργου τους, μέσα 
στα καθοριζόμενα όρια του νόμιμου και ελαστικού ωραρίου και στα χρο¬ 
νικά πλαίσια εργασίας των εργασίμων ημερών, ως εξής: 

αα) Τον Υπουργό Εθνικής Άμυνας, για το προσωπικό των Στρατιω¬ 
τικών Μονάδων. 

ββ) Τον Υπουργό Δικαιοσύνης, για το προσωπικό των Ιατροδικα¬ 
στικών Υπηρεσιών των Φυλακών, των Σωφρονιστικών Καταστημάτων 
και Ιδρυμάτων Αγωγής Ανηλίκων, των Θεραπευτικών Καταστημάτων 
Κρατουμένων, της Κεντρικής Αποθήκης Υλικού Φυλακών και των Δι¬ 
καστηρίων και λοιπών Δικαστικών Υπηρεσιών. 

γγ) Τον Υπουργό Εσωτερικών, για το προσωπικό του Κεντρικού Ερ¬ 
γοταξίου του Υπουργείου Εσωτερικών. 

δδ) Τον Υπουργό Εθνικής Παιδείας και Θρησκευμάτων, για το προ¬ 
σωπικό των Ανωτάτων Εκπαιδευτικών Ιδρυμάτων, των Τεχνολογικών 
Εκπαιδευτικών Ιδρυμάτων και της Σχολής Εκπαιδευτικών Λειτουργών 
Επαγγελματικής και Τεχνικής Εκπαιδεύσεως (ΣΕΛΕΤΕ) Αμαρουσίου 
και της Εθνικής Βιβλιοθήκης της Ελλάδος. 

εε) Τον Υπουργό Πολιτισμού, για το προσωπικό των Μουσείων και 
Αρχαιολογικών Χώρων και του Εθνικού Θεάτρου για έναν υπάλληλο 
του Κλάδου ΔΕ4 Κεντρικής Θερμάνσεως κατά τις απογευματινές ώρες. 

στστ) Τον Υπουργό Γεωργίας, για το προσωπικό του Κέντρου Τε¬ 
χνητής Σπερματεγχύσεως και Νοσημάτων Αναπαραγωγής Αθηνών, 
καθώς και απογευματινό ωράριο εργασίας για ένα (1) υπάλληλο του 
Κλάδου ΠΕΙ Γεωπονικού, έναν (1) υπάλληλο του Κλάδου ΠΕΙ6 Οικο¬ 
νομολόγων, δύο (2) υπαλλήλους του Κλάδου ^Ε3 Διοικητικού και δύο 
(2) υπαλλήλους του Κλάδου ΔΕ9 Δακτυλογράφων. 

ζζ) Τον Υπουργό Εμπορίου, για το προσωπικό της Δ/νσεως Παραλαβής 
και Διακινήσεως Εφοδίων του Υπουργείου Εμπορίου, καθώς και το 
προσωπικό του Ταμείου Λαϊκών Αγορών που απασχολείται στους χώ¬ 
ρους λειτουργίας των Λαϊκών Αγορών. 

ηη) Τον Υπουργό Εργασίας, για το προσωπικό των Εκπαιδευτικών 
Μονάδων του ΟΑΕΔ. 

θθ) Τον Υπουργό Υγείας, Πρόνοιας και Κοινωνικών Ασφαλίσεων, 
για το προσωπικό της Μηχανογραφικής Υπηρεσίας του ΤΕΒΕ σε φυ¬ 
λακές εργασίας, των Ιδρυμάτων Κοινωνικής Προνοίας, της Ανωτέρας 


Σχολής Επισκεπτριών Αδελφών και Νοσοκόμων Αθηνών, της Ανω¬ 
τέρας Κρατικής Σχολής Αδελφών Νοσοκόμων Θεσσαλονίκης και του 
Ταμείου Ασφαλίσεως Προσωπικού Εμπορικής Τραπέζης της Ελλάδος, 
προκειμένου το ωράριό του να εναρμονισθεί με το ωράριο των Τραπεζών 
λόγω ειδικών συνθηκών εργασίας του. Επίσης, απογευματινό ωράριο 
■εργασίας, εκ περιτροπής, για πέντε (5) ελεγκτές ιατρούς των Αθηνών, 
δύο (2) Θεσσαλονίκης και ένα (1) Πειραιώς του Ταμείου Ασφαλίσεως 
Επαγγελματιών και Βιοτεχνών της Ελλάδος (ΤΕΒΕ) λόγω ειδικών κα¬ 
θηκόντων των ελεγκτών - ιατρών του' Ταμείου αυτού. 

ιι) Τον Υπουργό Μεταφορών και Επικοινωνιών, για το προσωπικό 
της Υπηρεσίας Πολιτικής Αεροπορίας (Κεντρικής και Περιφερειακών) 
και των Υπηρεσιών του Ταχυδρομικού Ταμιευτηρίου. 

ιαια) Τον Υπουργό Δημόσιας Τάξης, για το προσωπικό της Διευθύν- 
σεως Εγκληματολογιών Υπηρεσιών του Υπουργείου Δημόσιας Τάξης. 

ιβιβ) Τον Υπουργό Εμπορικής Ναυτιλίας, για το προσωπικό των 
υπαγομένων στο Υπουργείο Εμπορικής Ναυτιλίας Νομικών Προσώπων 
Δημοσίου Δικαίου. 

ιγιγ) Τους Υπουργούς Βόρειας Ελλάδας και Αιγαίου, για το προσω¬ 
πικό των Υπηρεσιών των Υπουργείων Βόρειας Ελλάδας και Αιγαίου 
αντίστοιχα. 

β) Τους Γενικούς Γραμματείς Περιφερειών (πλην τοΟ Γενικού Γραμ¬ 
ματέα της Περιφέρειας Αττικής), να καθορίζουν με απόφασή τους τις 
ώρες εργασίας των περιφερειακών (διανομαρχιακών) υπηρεσιών της 
περιφέρειας τους. 

γ) Τους Νομάρχες, (πλην Νομαρχιών Αττικής Αθηνών, Πειραιώς, 
Δυτικής Αττικής και Ανατολικής Αττικής) να καθορίζουν, με απόφαση, 
τους, τις ώρες εργασίας των Δημοσίων Υπηρεσιών, των Νομικών Προ¬ 
σώπων Δημοσίου Δικαίου που εποπτεύονται από τη Νομαρχία και των 
περιφερειακών Υπηρεσιών (υποκαταστήματα, παραρτήματα κ.λ.π.) νο¬ 
μικών προσώπων δημοσίου δικαίου της περιφέρειας του νομού τους, 
εξαιρέσει των σχολικών μονάδων όλων των βαθμιδών της εκπαιδεύ- 
σεως, μέσα στα καθοριζόμενα όρια του νόμιμου ωραρίου, για κάθε 
ημέρα. 

δ) Τους Νομάρχες, να καθορίζουν, με απόφασή τους, τις ώρες εργα¬ 
σίας των Οργανισμών Τοπικής Αυτοδιοικήσεως, μέσα στα καθοριζό¬ 
μενα όρια του νόμιμου ωραρίου για κάθε ημέρα. 

ε) Το Νομάρχη Αττικής, να καθορίζει, με απόφασή του, τις ώρες ερ¬ 
γασίας του προσωπικού της Εφορίας Καπνού Ελέγχου Κατασκευής 
Αξιών του Δημοσίου της Νομαρχίας Αττικής μέσα στα καθοριζόμενα 
όρια του νόμιμου ωραρίου για κάθε ημέρα, εναρμονίζοντας αυτό με τις 
εργάσιμες ώρες των ιδιωτικών εργοστασίων που εποπτεύονται και 
ελέγχονται από αυτήν. 

στ) Τους Νομάρχες Αθηνών και Πειραιώς, να καθορίζουν, με από¬ 
φασή τους, το ωράριο εργασίας του προσωπικού της Εφορίας Καπνού 
Αθηνών και των Εφοριών Καπνού Β και Γ Πειραιώς, αντίστοιχα, σε 
τρεις φυλακές εργασίας (βάρδιες) από 6.00' π.μ. μέχρι 10.00 μ.μ., 
μέσα στα όρια του νόμιμου ωραρίου για κάθε ημέρα, εναρμονίζοντας 
αυτό με το ωράριο εργασίας του προσωπικού των καπνοβιομηχανιών 
που εποπτεύονται και ελέγχονται από αυτές. 

6. Για τις Υπηρεσίες και το προσωπικό που εξαιρούνται από την 
εφαρμογή της πενθήμερης εβδομαδιαίας εργασίας, οι ώρες, εργασίας 
κάθε ημέρα ορίζονται σε έξι και ένα τέταρτο (6 1/4, σύνολο την εβδο¬ 
μάδα 37 1/2 ώρες) με ώρα ενάρξεως αυτή που ίσχυε μέχρι τώρα. Ει¬ 
δικά ωράρια εργασίας εξακολουθούν να ισχύουν. 

7. Η είσοδος του κοινού στις δημόσιες Υπηρεσίες, Δημοσίους Οργανι¬ 
σμούς Δημοσίου και Ιδιωτικού Δικαίου και δημόσιες επιχειρήσεις θα γί¬ 
νεται κάθε εργάσιμη ημέρα από τις 12 μ. μέχρι τις 2.30' μ.μ. Ειδικό¬ 
τερες ρυθμίσεις που καθιερώνουν περισσότερες ώρες την ημέρα για την 
καλύτερη εξυπηρέτηση του κοινού εξακολουθούν να ισχύουν (π.χ. Ταχυ¬ 
δρομικό Ταμιευτήριο, Ταμείο Παρακαταθηκών και Δανείων, Δημόσια 
Ταμεία κ.λ.π. Στις περιπτώσεις αυτές, για λόγους διαχειριστικούς, οι 
ώρες εισόδου του κοινού, μπορεί να περιορίζονται κατά μία ώρα πριν 
από τη λήξη του ωραρίου εργασίας). Για τα γραφεία πρωτοκόλλου η εί¬ 
σοδος του κοινού θα επιτρέπεται όλες τις εργάσιμες ώρες. Οι ανωτέρω 
ρυθμίσεις ως προς την υποδοχή του κοινού δεν ισχύουν για τα γραφεία 
των Υπουργών, Υφυπουργών, Προέδρων Διοικητικών Συμβουλίων ή 
Διοικητών Κρατικών Οργανισμών και Επιχειρήσεων, καθώς και για 
την Κεντρική Υπηρεσία των Υπουργείων Εθνικής Αμύνης και Εξωτερι¬ 
κών. Για τις περιπτώσεις αυτές θα ισχύσουν οι ειδικά καθοριζόμενες 

ημέρες και ώρες υποδοχής του κοινού. 

8. Οι Διευθύνσεις Διοικητικού των Υπηρεσιών καλούνται να φροντί¬ 
σουν για την άμεση εφαρμογή των ανωτέρω. Ιδιαίτερα πρέπει να προσέ¬ 
ξουν την εφαρμογή του ελαστικού ωραρίου και να πάρουν τα κατάλληλα 
μέτρα (καρτέλες, δελτία κ.λ.π.), ώστε κάθε ημέρα να εξασφαλίζονται τα 
στοιχεία της προσελεύσεως και αποχωρήσεως του προσωπικού για να 
διευκολύνουν στο τέλος κάθε εβδομάδας τον έλεγχο των κανονικών 
ωρών εργασίας του, συνδυάζοντας το κριτήριο της εξυπηρετήσεις του 
υπαλλήλου προς τις συγκεκριμένες υπηρεσιακές συνθήκες και ανάγκες. 

Η απόφαση αυτή να δημοσιευθεΐ στην Κφημερίδα της Κυβέρνη¬ 
σης. 

Αθήνα, 23 Ιουλίου 1987 

Ο ΥΠΟΥΡΓΟ! 

ΑΠ. ΚΑΚΑΑ ΜΑΝΗΣ 
-♦- 

Αριθ. 38 (2) 

Συγκρότηση Περιφερειακού Συμβουλίου στην Περιφέρεια Δυτικής Μα¬ 
κεδονίας. 

Ο ΓΕΝΙΚΟΣ ΙΊ’ΛΜΜΑΤΚΛΣ ΤΗΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 
Έχοντας υπόψη: 

1. Τις διτάξεις: 

α) των άρθρων 62 και 69 του Νόμου 1622/86 "Τοπική Αυτοδιοί¬ 
κηση περιφερειακή ανάπτυξη και δημοκρατικός προγραμματισμός». 

β) Του II. Λ/τος 51/87 «καθορισμός το ιν περιφερειών της /μόρας 
για το σχεδίασμά, προγραμματισμό και συντονισμό της περιφερειακής 
ανάπτυξης». 

2. Τις αποφάσεις τουν Νομαρχιακοδν Συμβουλίων Φλώρινας, Κο¬ 
ζάνης, Καστοριάς και I ρεβενών περί ορισμού αιρετών μελών τους στο 
Περιφερειακό Συμβούλιο. 

.3. Τις αποφάσεις τουν Διοικουσών Επιτροπών των Τοπικών Ενώ¬ 
σεων δήμων και κοινοτήτων των ανωτέρω Νομών περί εκλογής εκπρο¬ 
σώπων τους στο Περιφερειακό Συμβούλιο, αποφασίζουμε: 

Συγκροτούμε στην Περιφέρεια Δυτικής Μακεδονίας Περιφερειακό 
Συμβούλιο που αποτελείται από: 

1. Το I ενικό I ραμματέα της Περιφέρειας ως Πρόεδρο. 

2. Τους Νομάρχες Φλώρινας, Κοζάνης, Καστοριάς και Γρεβε- 
νών. 

3. Τους Κων/νο Τζέτζη, Πάσχο Μητλιάγκα, Γιάννη Σαββόπουλο 
και Νικόλαο ΙΙαπαδόπουλο αιρετούς Νομαρχιακούς Συμβούλους των 
Νομαρχιακών Συμβουλίων, αντίστοιχα, Φλώρινας, Κοζάνης, Καστο¬ 
ριάς, Γρεβενών, αναπληρούμενους αντίστοιχα, από τους Κων/νο Σου- 
μελίδη, Γιάννη Γουρουτίδη, Αλέξανδρο Καραγεωργίου και Κων/νο 
Κόκκινο αιρετούς Συμβούλους των ανωτέρω Νομαρχιακών Συμβου¬ 
λίων. 

4. Τους Γιάννη Στάιο, Γιάννη Παγούνη, Δημήτριο Γαλόπουλο και 
Κρέωντα Τσιαρτσιώτη εκπροσώπους των ΤΕΔΚ των Νομών Φλώ¬ 
ρινας, Κοζάνης, Καστοριάς και Γρεβενών αντίστοιχα, αναπληρούμε¬ 
νους από τους Αιμίλιο Ααπρίδη, Αντώνη Τσιγκόιδα, Αθανάσιο Κυ¬ 
ριάκου και Νικόλαο Παπανικολάου, αντίστοιχα, αιρετούς εκπροσώπους 
των ανωτέρω ΤΕΔΚ, ως μέλη. 

Ο Πρόεδρος του Περιφερειακού Συμβουλίου αναπληρώνεται από το 
Νομάρχη Κοζάνης. 

Η θητεία των ανωτέρω αιρετών μελών του Περιφερειακού Συμβου¬ 
λίου που είναι εκπρόσωποι των ΤΕΔΚ των Νομών της περιφέρειας ορί¬ 
ζεται διετής. 

Οι συνεδριάσεις του Περιφερειακού Συμβουλίου που συγκροτείται με 
την παρούσα θα γίνονται στην Κοζάνη και στην αίθουσα του Κοβεντά- 
ρειου Δημοτικού Ωδείου Κοζάνης (γωνία Χαρισίου Μούκα και Κοβε- 
ντάρου) και θα είναι δημόσιες. 

Συνεδριάσεις μπορεί να γίνονται με απόφαση του Προέδρου και εκτός 
της έδρας της περιφέρειας σε άλλο κατάστημα της περιφέρειας όταν τα 
θέματα που θα συζητηθούν θα αφορούν κυρίως τον τόπο της συνεδρία¬ 
σης. Το Περιφερειακό Συμβούλιο θα λειτουργεί σύμφωνα με τον κανο¬ 
νισμό που προβλέπεται από την 19835/87 απόφαση του Υπουργού 
Εσωτερικών ΦΕΚ 152/31.3.87 τεύχος Β’. 

Τέλος Γραμματέα της Επιτροπής ορίζουμε τον Παύλο Χάμουργκα 
υπάλληλο του κλάδου ΠΕΙ Γεωπον. με βαθμό Α' της Δ/νσης Γεωργίας 
Νομαρχίας Κοζάνης αποσπασμένο στην Υ Π Α Δυτικής Μακεδονίας. 


αναπληρούμενο από το Λαμπρινό Λάππο υπάλληλο του κλάδου ΔΕΙ 
με βαθμό Β’ της 3ης ΔΕΚΕ. 

Η απόφαση αυτή να δημοσιευθεΐ στην Εφημερίδα της Κυβέρνη- 
σης. 

Κοζάνη, 4 Αυγούστου 1987 
Ο Γενικός Γραμματέας Περιφέρειας 
ΝΙΚΟΣ ΣΧΟΙΝΑΣ 

- ♦ - 

Αριθ. 76820 (3) 

Κάλυψη με χρέωση του κοινού λογαριασμού για επιστροφή τόκων (Ν. 

I 28/75 άρθρ. I, παρ. 2) του επιτοκίου δανείων προς τις εμπορικές 
και μεταποιητικές επιχειρήσεις καθώς και τους επαγγελματίες των 
σεισμοπλήκτων περιοχών του Νομού Μεσσηνίας για κάλυψη ανα¬ 
γκών τους σε κεφάλαιο κίνησης και αποκατάσταση ζημιών των 
εμπορικών τους αποθεμάτων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜ ΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο I του Ν. 1 28/75 »περί τροποποιήσεως διατάξεων τινών 
αναφερομένο^ν εις την λειτουργία του χρηματοδοτικού συστήματος». 

2. Το Ν. I 266/82 «Όργανα ασκήσεως της Νομισματικής, πιστω¬ 
τικής και συναλλαγματικής πολιτικής και άλλες διατάξεις». 

3. Την αριθμ. 859/17.10.86 Πράξη του Δ.Τ.Ε. 

4. Την 28.5.87 συνεδρίαση του ΚΥΣΥΜ στην οποία λήφθηκε η από¬ 
φαση από την Κυβέρνηση να καλύψει την επιδότηση του επιτοκίου των 
δανείο,ιν για κεφάλαιο κίνησης και αποκατάσταση ζημιών σε αποθέ¬ 
ματα. 

5. Την αριθμ. 1061/29.5.87 Πράξη του Δ.Τ.Ε. με την οποία χορη¬ 
γούνται δάνεια σε σεισμόπληκτες εμπορικές και μεταποιητικές επιχει¬ 
ρήσεις καθώς και επαγγελματίες του Νομού Μεσσηνίας για κάλυψη 
αναγκών τους σε κεφάλαια κίνησης και αποκατάστασης ζημιών των 
εμπορικών τους αποθεμάτων, αποφασίζουμε: 

1. Εγκρίνουμε με χρέωση του «Κοινού Λογαριασμού για επιστροφές 
τόκων (Ν. 128/75)» την κάλυψη κατά 3,5 εκατοστιαίες μονάδες του 
επιτοκίου με το οποίο επιβαρύνονται τα αναφερόμενα στην Πράξη 
αριθμ. 1061/29.5.87 του Διοικητή της Τράπεζας της Ελλάδος, δάνεια 
προς τις εμπορικές και μεταποιητικές επιχειρήσεις και επαγγελματίες 
(δεν περιλαμβάνονται ελεύθεροι επαγγελματίες) των περιοχών του 
Νομού Μεσσηνίας για κάλυψη αναγκών τους σε κεφάλαιο κίνησης και 
για αποκατάσταση ζημιών των εμπορικών τους αποθεμάτων. 

2. Εξουσιοδοτούμε την Τράπεζα της Ελλάδας να ρυθμίσει κάθε θέμα 
που αφορά την εφαρμογή της απόφασης αυτής. 

3. Η απόφαση αυτή να δημοσιευθεΐ στην Εφημερίδα της Κυβέρνη- 
σης. 

Αθήνα, 30 Ιουλίου 1987 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Κ. ΣΗΜΙΤΗΣ Δ. ΤΣΟΒΟΛΑΣ 

-♦- 

Αριθ. 62051/1729 (4) 

Καθορισμός δαπανών λειτουργίας και διοίκησης των Σχολών Εκπαι- 
δεύσεως Στελεχών Παιδικών Εξοχών και Εντευκτηρίων έτους 
1987. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 4,5 και 8 του Ν. 1727/51 «περί τροπο¬ 
ποιήσεως και συμπληρώσεως των διατάξεων του Ν. 749/48 «περί 
Παιδικών Εξοχών και Ειδικών Εστιών Σιτίσεως Παίδων» (ΦΕΚ 
101/51 τ. Α’). 

2. Τη Δ2/2611/20.2.71 κοινή απόφαση «περί συστάσεως Σχολών 
Εκπαιδεύσεως Στελεχών Π.Ε.». όπως τροποποιήθηκε και συμπληρώ¬ 
θηκε μεταγενέστερα, 

3. Την αριθ. Δ2/2758/71 κοινή απόφαση «περί ιδρύσεως εν Αθή- 
ναις Εντευκτηρίου Στελεχών Παιδικών Εξοχών Υπουργείου Κοιν. Υπη¬ 
ρεσιών» και την αριθ. Δ2/7361/74 όμοια, «περί ιδρύσεως εντευκτη- 

ρίων Στελεχών Π.Ε. εις Θεσ/νίκην κλπ.» 

4. Τις διατάξεις του Ν. 1558/85 (ΦΕΚ 137/85 τ. Α') «Κυβέρνηση 
και Κυβερνητικά Όργανα». 

5. Τις διατάξεις του Π. Δ. 437/1985 (ΦΕΚ. 157/85 τ. Β') «Καθορι¬ 
σμός και ανακατανομή αρμοδιοτήτων των Υπουργείων». 

6. Την αριθ. 2389/13.2.1987 (ΦΕΚ 81/37 τ. β) απόφαση του 
Πρωθυπουργού και του Υπουργού Οικονομικών «Ανάθεση αρμοδιο¬ 
τήτων στον Υφυπουργό Οικονομικών». 

7. Την αριθ. 200/20.2.87 απόφαση του Πρωθυπουργού και του 
Υπουργού Υγείας, Πρόνοιας και Κοιν. Ασφαλίσεων (ΦΕΚ ι > 1 /20.2.87 
τ. Β’) «Ανάθεση αρμοδιοτήτων στους Υφυπουργούς Υγείας. 1 Ιρόνοιας 
και Κοιν. Ασφαλίσεων». 

8. Τον προϋπολογισμό του Υπουργείου Υ.Π.Κ.Α. έτους 1987. 

9. Το αριθ. 655/13.5.87 έγγραφο του Κ.Κ.Ο.Ν.. μαζί με το 1863/ 
172/28.4.87 απόσπασμα πρακτικού του Δ.Σ. αυτού. 

10. Την αριθ. 2389/ΦΕΚ81 τ. Β'/13.2.87 απόφαση του Πρωθυ¬ 
πουργού και Υπουργού Οικονομικών, αποφασίζουμε: 

Α. Καθορίζουμε τις δαπάνες λειτουργίας και διοίκησης των Σχολών 
Εκπαιδεύσεως Στελεχών Παιδικών Εξοχών Αθηνών. Θεσ/νίκης. 
Βόλου και των Εντευκτηρίων Στελεχών 1 Ιαιδικών Εξοχών Αθηνών και 
Θεσσαλονίκης, κατά την περίοδο 1687. ως εξής: 

I. Σχολή Στελεχών Παιδικών Εξοχών Αθηνών 


1. Δαπάνες λειτουργίας 

α) Για προμήθεια οργάνων διδασκαλίας, αθλητικών 
οργάνων, φαρμάκων κ.λ.π. δρχ. 15.000 

β) Για γραφική ύλη δρχ. 10.000 

γ) Έξοδα καθαριότητας δρχ. 15.000 

δ) Για τροφοδοσία σπουδαστών και προσωπικού κατά 
τις πρακτικές εφαρμογές δρχ. 650.000 

ε) Για μίσθωση λεωφορείων για εκπαιδευτικές εκ¬ 
δρομές και λοιπές απρόβλεπτες δαπάνες δρχ. 330.000 

στ) Για δαπάνες κάλυψης εκπαιδ. και ψυχαγωγικών 
εκδηλώσεων δρχ. 50.000 

ζ) Για εξοπλισμό γραφείου Σχολής δρχ. 5.000 

Σύνολο δρχ. 1.084.000 

2. Δαπάνες Διοίκησης 

α) Για αποζημίωση διδακτικού προσωπικού κατά τη 
θεωρητική διδασκαλία δρχ. 95.500 

β) Για αποζημίωση ωρών διδασκαλίας κατά τις ι 

ημέρες πρακτικής εφαρμογής στην ύπαιθρο δρχ. 100.000 

γ) Για ημερήσια αποζημίωση και οδοιπορικά έξοδα 
συνοδών και καθηγητών των σπουδαστών κατά την 
πρακτική εφαρμογή στην ύπαιθρο δρχ. 109.000 

δ) Για αμοιβή Δ/ντή Σχολής δρχ. 35.000 

ε) Για αποζημίωση δύο υπαλλήλων' Γραμματείας 
δρχ. 49.000 

στ) Για αποζημίωση υπαλλήλου διαχειριστή Σχολής 
δρχ. 31.000 

ζ) Μισθοδοσία εργατικού προσωπικού - Στελεχών Εκ¬ 
παιδευτικών και εργοδοτικές εισφορές δρχ. 480.000 

η) Για αποζημίωση καθαρίστριας δρχ. 25.000 

θ) Υποχρεώσεις προηγούμενης χρήσης δρχ. 55.000 

Σύνολο δρχ. 959.000 

Γενικό Σύνολο δαπανών Σχολής δρχ. 2.043.000 


II. Σχολή Στελεχών Παιδικών Εξοχών Θεσ/νίκης 


1. Δαπάνες Λειτουργίας 

α) Τροφοδοσία σπουδαστών και προσωπικού κατά τις 
πρακτικές εφαρμογές στην ύπαιθρο δρχ. 

864.000 

β) Για γραφική ύλη δρχ. 

20.000 

γ) Έξοδα καθαριότητας δρχ. 

10.000 

δ) Για προμήθεια οργάνων διδασκαλίας αθλητικών 
οργάνων, φαρμάκων δρχ. 

15.000 

ε) Για μίσθωση λεωφορείων για εκπαιδευτικές εκ¬ 
δρομές σπουδαστών και λοιπές απρόβλεπτες δαπάνες 

δρχ· 

230.000 

στ) Μίσθωση χώρου αίθουσας δρχ. 

43.000 

ζ) Προμήθεια καυσίμων δρχ. 

20.000 

η) Δημοσιεύσιες δρχ. 

10.000 

Σύνολο δρχ. 

1.212.600 


2. Δαπάνες Διοίκησης 

α) Για αποζημίωση διδακτικού προσωπικού για θεω¬ 
ρητική διδασκαλία μέσα στην αίθουσα δρχ. 32.500 

β) Για αποζημίωση ωρών διδασκαλίας στις πρακτικές 
εφαρμογές στην ύπαιθρο δρχ. 41.500 

γ) Για ημερήσια αποζημίωση κθηγητών, συνοδών 
στελεχών πρακτικές εφαρμογές στην ύπαιθρο - οδοι¬ 
πορικά έξοδα δρχ. 9.800 

δ) Αμοιβή Δ/ντή Σχολής δρχ. 35.000 

ε) Αμοιβή δύο υπαλλήλων δρχ. 49.000 

στ) Αμοιβή διαχειριστή δρχ. 31.000 

ζ) Αμοιβή εργατικού προσωπικού - Στελεχών δρχ. 119.000 

η) Αποζημίωση φύλακα και καθαρίστριας δρχ. 36.000 

θ) Απρόβλεπτα δρχ. 10.000 , 

Σύνολο δρχ. . 452.000 

Γενικό Σύνολο δαπανών Σχολής δρχ. 1.665.500 

111. Σχολή Στελεχών Παιδικών Εξοχών Βόλου 

1. Δαπάνες Αειτουργίας 

α) Προμήθεια οργάνων διδασκαλίας - γραφικής ύλης 
δρχ. 20.000 

β) Μίσθωση λεωφορείων δρχ. 18.000 

γ) Διαρρύθμιση αίθουσας διδασκαλίας δρχ. I 5.000 

δ) Απρόβλεπτα δρχ. 5.000 

Σύνολο δρχ. 58.000 

2. Δαπάνες Διοίκησης 

α) Αποζημίωση διδακτικού προσωπικού για θεωρη¬ 
τική διδασκαλία δρχ. 35.000 

β) Αποζημίωση διδακτικού προσωπικού για πρα¬ 
κτική διδασκαλία (αποζ. επιμορφωτών) δρχ. 65.000 

γ) Οδοιπορικά και έξοδα κίνησης δρχ. 49.000 

δ) Απρόβλεπτα δρχ. 5.000 

Σύνολο δρχ. 154.000 

Γενικό Σύνολο δαπανών Σχολής δρχ. 212.500 

IV. Εντευκτήριο Στελεχών Π.Ε. Αθηνών 

1. Δαπάνες Αειτουργίας 

αΐ Ενοίκια - Κοινόχρηστα δρχ. 400.000 

β) Μορφωτικές - Ψυχαγωγικές εκαπιδευτικές εκδη¬ 
λώσεις δρχ. 300.000 

γ) Δαπάνες καθαριότητας - ΔΕΗ κλπ. δρχ. 70.000 

δ) Επισκευή συντήρηση κτιρίου δρχ. 5.000 

ε) Επισκευή και αντικατάσταση υλικού δρχ. 10.000 

στ) Μεταφορικά - Μικροέξοδα δρχ. 5.000 

ζ) Γραφική ύλη δρχ. 10.000 

η) Προμήθεια μη αναλ. υλικού δρχ. 30.000 

θ) Απρόβλεπτα δρχ. 5.000 

Σύνολο δρχ. ■ 835.000 

2. Δαπάνες Διοίκησης 

α) Μισθοδοσία Διοικητικού Προσωπικού δρχ. 210.000 

β) Αποδοχές καθαρίστριας δρχ. 143.000 

γ) Εισφορές Ι.Κ.Α. δρχ. 90.000 

δ) Απρόβλεπτα δρχ. 5.000 

Σύνολο δρχ. 448.000 

Γενικό Σύνολο δαπανών εντευκτηρίου δρχ. 1.238.000 

V. Εντευκτήριο Στελεχών Π.Ε. Θεσσαλονίκης 

1. Δαπάνες Λειτουργίας 

α) Μεταφορικά έξοδα κίνησης για εκδρομές δρχ. 150.000 

β) Προμήθεια μη αναλώσιμου υλικού, αναλώσιμου 
υγειονομικού υλικού και φαρμακευτικού δρχ. 50.000 

γ) Ύδρευση - Φως - Τηλέφωνο δρχ. 30.000 

δ) Προμήθεια ειδών καθαριότητας γραφική ύλη δρχ. 15.000 

ε) Δαπάνες ψυχαγωγίας και εορτών δρχ. 96.000 

στ) Μίσθωση χώρου -συμβολή στο ενοίκιο του Παρ- 
/τος δρχ, 170.000 

Σύνολο δρχ. 511.000 

2. Δαπάνες Διοίκησης 

α) Μισθοδοσία υπαλλήλου και καθαρίστριας δρχ. 240.000 

β) Ασφαλιστικές εισφορές δρχ. 40.000 

γ) Απρόβλεπτα δρχ. 5.000 

Σύνολο δρχ. 285.000 

Γενικό Σύνολο δαπανών εντευκτηρίου δρχ. 796.000 

Β. Καθορίζουμε την ωριαία αποζημίωση των διδασκόντων στις πα¬ 
ραπάνω Σχολές Παιδικών Εξοχών, ως κατωτέρω (άρθρα 17 παρ. 5 
του Ν. 1505/84 (ΦΕΚ 194/3.12.84 τ' Α). 

α) Για τους Δημόσιους Υπαλλήλους - Υπαλλήλους Ν.Π.Δ.Δ. - Ιδρυ¬ 
μάτων κλπ. 400 

β) Για τους Καθηγητές και Υφηγητές Ανωτάτων Σχολών 600 
Γ. Καθορίζουμε την ημερήσια εκτός έδρας αποζημίωση λόγω μετα¬ 
κίνησης για τις πρακτικές εφαρμογές στην ύπαιθρο, για τους Καθη¬ 
γητές - Δημοσίους Υπαλλήλους - Υπαλλήλους Ν.Π.Δ.Δ. Ιδρυμάτων 
κλπ, βάσει του κλιμακίου τους στη Δημοσιοϋπαλληλική Ιεραρχία, και 
για τους ιδιώτες στο ποσό των 900 δρχ. 

Η απόφαση αυτή να δημοσιευθεί στην Εφημερίδα της Κυβέρνη- 
σης. 

Αθήνα, 22 Ιουλίου 1987 
οι υφυπουργοί 

ΟΙΚΟΝΟΜΙΚΟΝ ΥΓΕΙΑΣ,ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΣΠ. ΚΑΛΟΥΔΗΣ Σ. ΑΚΡΙΤΑ 

- + - 

Αριθ. 69868/2005 (5) 

Καθορισμός του ποσού αποζημίωσης που χορηγείται στο προσωπικό 
Φυλακών, Σωφρονιστικών και Θεραπευτικών Καταστημάτων του 
Υπουργείου Δικαιοσύνης, που εργάζεται πλέον του πενθημέρου την 
εβδομάδα. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 1 παρ. 2 του Ν. 1157/1981 «περί κα- 
θιερώσεως πενθήμερης εβδομαδιαίας εργασίας των δημοσίων εν γένει 
υπηρεσιών κ.λπ.». 

2. Την 6809/1983 απόφαση των Υπουργών Προεδρίας της Κυβερ- 
νήσεως και Δικαιοσύνης «για την καθιέρωση πενθήμερης εβδομαδιαίας 
εργασίας του προσωπικού φυλακών...» (ΦΕΚ 456/8.8.83 τεύχ. Β). 

3. Την 86040/2143/1983 απόφαση των Υπουργών Οικονομικών 
και Δικαιοσύνης «για την καθιέρωση αποζημίωσης για το προσωπικό 
Φυλακών...» (ΦΕΚ 442/1.8.83 τεύχ. Β'). 

4. Την ιδιοτυπία των συνθηκών λειτουργίας των σωφρονιστικών 
υπηρεσιών, η οποία επιβάλει την απασχόληση ορισμένου προσωπικού 
πέραν του πενθημέρου την εβδομάδα. 

5. Την αριθ. 2389/13.2.87/ΦΕΚ 81 Β απόφαση Πρωθυπουργού 
και Υπουργού Οικονομικών, αποφασίζουμε: 

Άρθρο μόνο 

1. Αυξάνεται κατά ποσοστό 30% το ποσό της ειδικής αποζημίωσης 
των χιλίων (1.000) δραχμών, που χορηγείται στο προσωπικό Φυ¬ 
λακών, Σωφρονιστικών και Θεραπευτικών Καταστημάτων για μία επί 
πλέον ημέρα εργασίας την εβδομάδα, καθορίζεται δηλαδή η εν λόγω 
αποζημίωση σε χίλιες τριακόσιες (1.300) δραχμές. Η αμοιβή για ερ¬ 
γασία Κυριακών και εξαιρέσιμων ημερών χορηγείται σύμφωνα με το Ν.» 
1505/84 «Ενιαίο Μισθολόγιο». 

2. Οι λεπτομέρειες εφαρμογής της αποφάσεως αυτής ρυθμίζονται με 
διαταγή του Υπουργού Δικαιοσύνης. 

Η απόφαση αυτή ισχύει από 1ης Ιανουάριου 1988. 

Αθήνα. 22 Ιουλίου 1987 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΔΙΚΑΙΟΣΥΝΗΣ 

ΣΠ. ΚΑΛΟΥΔΗΣ Ε. ΒΕΡΥΒΑΚΗΣ 

-♦- 

Αριθ. 51068/7817 ' (6) 

Συμπλήρωση διατάξεων του Ν. 1517/85. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ 
ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Των περιπτώσεων α, β, και γ' της παραγ. 4 του άρθρου 1, του Ν. 
1517/85 «Αναδιάρθρωση του μισθολογίου του διδακτικού προσωπικού 
των Α.Ε.Ι.. του Εκπαιδευτικού Προσωπικού των Τ.Ε.Ι. και του Ειδικού 


Εκπαιδευτικού προσωπικού των Α.Ε.Ι και των Τ.Ε.Ι και άλλες διατά¬ 
ξεις» (ΦΕΚ 25/ΤΑ'/2.2.85). 

β) Του Π.Δ. 561/85 «Ίδρυση παραρτημάτων και τμημάτων Τ.Ε.Ι. 
κ.λπ.» (ΦΕΚ 199/ΤΑ/27.11.85). 

2. Το γεγονός ότι δεν είναι δυνατή η καταβολή της από τις περιπτώ¬ 
σεις α, β, και γ, της παραγράφου 4 του άρθρου 1 του Ν. 151 7/85 προ- 
βλεπόμενης προσαύξησης, της κατ’ αποκοπή μηνιαίας αποζημίωσης 
και του μηνιαίου επιδόματος ερευνητικών προγραμμάτων στο εκπαι¬ 
δευτικό - προσωπικό (Ε.Π.), στο ειδικό εκπαιδευτικό προσωπικό 
(Ε.Ε.Π.) και στο Εκπαιδευτικό προσωπικό που έχει διδακτορικό δί¬ 
πλωμα του παραρτήματος Άρτας του Τ.Ε.Ι. Μεσολογγίου και ως εκ 
τούτου απαιτείται ανάλογη νομοθετική ρύθμιση. 

3. Την αριθμ. 2389/13.2.1987 απόφαση του Πρωθυπουργού και 
Υπουργού Οικονομικών, αποφασίζουμε: 

Στις διατάξεις του εδαφίου 88 της περίπτωσης α' και των περιπτώ¬ 
σεων β και γ' της παραγράφου 4 του άρθρου 1 του Ν. 1517/85 (ΦΕΚ 
25/Τ.Α.'/85) μετά τη λέξη «Αιτωλοακαρνανίας) προστίθεται η λέξη 
«Άρτας». 

Η ισχύς της παρούσας απόφασης η οποία θα δημοσιευθεί στην Εφη¬ 
μερίδα της Κυβέρνησης και θα κυρωθεί με νόμο αρχίζει από 27.11.85. 

Αθήνα, 27 Ιουλίου 1987 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ & ΘΡΗΣΚ/ΤΟΝ 

ΣΠ. ΚΑΛΟΥΔΗΣ ΑΝΤ. ΤΡΙΤΣΗΣ 


♦ 


Αριθ. 77803/2173 (7) 

Έγκριση απασχόλησης εφοριακών υπαλλήλων κατά την ημέρα του 
Σαββάτου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παρ. 2 του άρθρου 58 του Ν. 1642/86/ «Για την 
εφαρμογή του Φόρου Προστιθέμενης Αξίας και άλλες διατάξεις». 

2. Το γεγονός ότι, για την εκτέλεση και την ορθή εφαρμογή των δια¬ 
τάξεων του Ν. 1642/86 απαιτείται πρόσθετη απασχόληση Εφοριακών 
Υπαλλήλων κατά τις πρωινές ώρες του Σαββάτου, η οποία (απασχό¬ 
ληση) δεν είναι υποχρεωτική λόγω του πενθημέρου συστήματος εβδο¬ 
μαδιαίας εργασίας και 

3. Τις επείγουσες και επιτακτικές ανάγκες που έχουν ανακύψει για 
την εφαρμογή διατάξεων του παραπάνω νόμου και τη σωστή ενημέ¬ 
ρωση των φορολογουμένων, αναφορικά με τις διαδικασίες αντιμετώ¬ 
πισης των εμφανιζομένων προβλημάτων, αποφασίζουμε: 

1. Εγκρίνουμε την απασχόληση Εφοριακών υπαλλήλων, σε εθελο¬ 
ντική βάση, κατά την ημέρα του Σαββάτου και μέχρι δύο (2) Σάββατα 
κατά μήνα για κάθε υπάλληλο, για την αντιμετώπιση των αναγκών που 
έχουν ανακύψει από την εφαρμογή των διατάξεων του Ν. 1642/86. 

2. Η εργασία αυτή θα παρέχεται κατά την ημέρα του Σαββάτου και 
κατά το πλήρες ωράριο εργασίας που ισχύει για τις άλλες ημέρες. 

3. Η αποζημίωση για την παραπάνω εργασία ορίζεται σε (πέντε) 
5.000 δρχ. για κάθε ημέρα απασχόλησης του Σαββάτου. 

4. Η δαπάνη από την αιτία αυτή θα βαρύνει τις οικείες πιστώσεις του 
Προϋπολογισμού του Υπουργείου Οικονομικών που έχουν προβλεφθεί 
για την εφαρμογή των διατάξεων του Ν. 1642/86. 

5. Οι υπάλληλοι που επιθυμούν να απασχοληθούν κατά τις παρα¬ 
πάνω ημέρες θα ορισθούν. κατά Οικονομική Εφορία, με απόφαση του 
Γ ενικού Γ ραμματέα μετά από σχετική δήλωση των ενδιαφερομένων και 
πρόταση του αρμοδίου Οικονομικού Εφόρου. 

6. Η απόφαση αυτή που ισχύει από 3 Αυγούστου 1987 να δημο- 
σιευθεί στην Εφημερίδα της Κυβέρνησης. 

Αθήνα, 30 Ιουλίου 1987 

Ο ΥΠΟΥΡΓΟΣ 

ΔΗ Μ. ΤΣΟΒΟΛΑΣ 

Αριθ. 76490/ΙΙΙ-101 (8) 

Απαλλαγή της Εταιρείας ΡΕΚΕΙΕ Σ. ΠΡΟιΣΑΑΟΓΛΟΥ ΚΑΙ ΤΙΟΣ 
ΑΕ» από την υποχρέωση προσκόμισης αποδεικτικού ενημερότητας 
για το διάστημα από 1.8.87 μέχρι 31.8.87. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 9 και 10 του Ν. 2097/1952 «περί ρυθ- 
μίσεως ειδικών τινων περιπτώσεων εφαρμογής του Νόμου περί ει- 
σπράξεως Δημοσίων Εσόδων». 

2. Την απόφασή μας 247793/1956 «περί αποδεικτικού ενημερό¬ 
τητας των προς το Δημόσιο χρεών», όπως τροποποιήθηκε και συ¬ 
μπληρώθηκε μεταγενέστερα. 

3. Το από 24.7.87 έγγραφο της Εταιρείας «ΡΕΚΕΙΕ Σ. ΓΙΡΟΥΣΑ- 
ΛΟΓΛΟΥ ΚΑΙ ΥΙΟΣ ΑΕ», με το οποίο ζητά απαλλαγή από την 
υποχρέωση προσκόμισης αποδεικτικού ενημερότητας για τα χρέη 
της προς το Δημόσιο προς διευκόλυνση του έργου των εκκαθαρι¬ 
στούν, επειδή η παραπάνω Εταιρεία έχει τεθεί υπό εκκαθάριση σύμ¬ 
φωνα με τις διατάξεις του άρθρου 9 του Ν. 1386/1983. 

4. Την απόφαση του Πρωθυπουργού και του Υπουργού Οικονομικών 
2389/13.2.87 με την οποία ανατέθηκαν αρμοδιότητες στον Υφυ¬ 
πουργό Οικονομικών, αποφασίζουμε: 

Απαλλάσσουμε την Εταιρεία «ΡΕΚΕΙΕ Σ. ΠΡΟΥΣΑΑΟΓΛΟΥ ΚΑΙ 
ΥΙΟΣ ΑΕ» από την υποχρέωση προσκόμισης αποδεικτικού ενημερό¬ 
τητας για τα χρέη της προς το Δημόσιο, όπου αυτό απαιτείται, και 
για το χρονικό διάστημα από 1 Αυγούστου 1987 μέχρι 31 Αυγού- 
στου 1987. 

Αθήνα, 31 Ιουλίου 1987 

Ο ΥΦΥΠΟΥΡΓΟΣ 

ΣΠ. ΚΑΛΟΥΔΗΣ 
-+- 

Αριθ. Φ Υποδ/οικ 4462 (9) 

Τροποποίηση της αριθ. 122674/9248/8.11.84 απόφασης «προσόντα 
για το διορισμό Υποδιοικητή ΙΚΑ». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. του άρθρου μόνου του Α.Ν. 535/1968 
β. των άρθρων 1 και 2 του Ν. 754/1978 
γ. του άρθρου 1 του Ν. 1160/1978 
δ. του άρθρου 40 του Ν. 849/1978 
3. του άρθρου 23 παρ. 1 του Ν. 1288/1982 
στ. του Π.Δ. 3710/1957 

ζ. του Ν. 1256/82, άρθρα 1 παρ. 4 και 6 παρ. 1 

2. Την αρ. ΔΙΠΙΔ/Φ. 48.1/3/οικ. Α 13581/9.9.83 εγκύκλιο του 
Υπουργείου Προεδρίας της Κυβέρνησης. 

3. Την αριθ. 0192/99/84 απόφαση του Πρωθυπουργού και 
Υπουργού Οικονομικών. 

4. Την αρ. 122674/9248/8.11.84 (ΦΕΚ 62/τ. Β/6/2/85) 
κοινή απόφασή μας, αποφασίζουμε: 

Τροποποιούμε την υπ’ αριθμ. 12267/9248/8.11.84 (ΦΕΚ 62. τ. 
Β’, 6/2/85) κοινή απόφαση των Υπουργών Προεδρίας. Οικονο¬ 
μικών και Υγείας, Πρόνοιας και Κοινωνικών Ασφαλίσεων «προ¬ 
σόντα για το διορισμό Υποδιοικητή ΙΚΑ» αντικαθιστώντας τις παρ. 
3 και 4 ως εξής: 

1. Η παραγρ. 3 της πιο πάνω απόφασης αντικαθίσταται ως εξής: 
«Στη θέση του Υποδιοικητή του ΙΚΑ μπορούν να διορισθούν και ει¬ 
δικοί επιστήμονες, εφόσον το αντικείμενο του επιστημονικού κλάδου 
στον οποίο ανήκουν είναι συναφές με τη δεύτερη αυτή θέση καθώς 
επίσης και υπάλληλοι ή λειτουργοί του Δημόσιου Τομέα που συγκε¬ 
ντρώνουν τις προϋποθέσεις και τα προσόντα των προηγούμενων πα¬ 
ραγράφων, εφόσον η πρόσληψη αυτή επιτρέπεται από την ισχύουσα 
νομοθεσία. 

Στην περίπτωση αυτή οι αποδοχές της χρονικά δεύτερης θέσης, ορί¬ 
ζονται σε ποσοστό 75% των αποδοχών της θέσης αυτής». 

2. Η παράγρ. 4 αντικαθίσταται ως εξής: 

«Οι καθαρές αποδοχές, που θα πρέπει να καταβάλλονται κάθε μήνα 


από τη χρονικά δεύτερη θέση η απασχόληση, αθροιζόμενες με τις 
καθαρές αποδοχές της θέσης υπαλλήλου ή λειτουργού του Δημόσιου 
Τομέα δε θα πρέπει σε καμιά περίπτωση να υπερβαίνουν το όριο των 
αποδοχών του άρθρου 6 του Ν. 1256/82, όπως αντικαταστάθηκε 
από το άρθρο 33 του Ν. 1326/83». 

Η απόφαση αυτή να δημοσιευθεί στην Εφημερίδα της Κυβέρνη- 
σης. 

Αθήνα, 22 Ιουλίου 1987 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΑΠ. ΚΑΚΛΑΜΑΝΗΣ ΣΠ. ΚΑΛΟΥΔΗΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ, ΑΣΦΑΛΙΣΕΩΝ 

Γ.Α. ΜΑΓΚΑΚΗΣ 


♦ 


Αριθ. Φ21/οικ. 1031 (10) 

Σύσταση Ακτινολογικών Εργαστηρίων και Μικροβιολογικού εργαστη¬ 
ρίου σε Υποκ/μα Ι.Κ.Α. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝ. ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 11 παρ. 3 του Ν. 1256/82 (ΦΕΚ 65/ 
Α/82) «Για την Πολυθεσία, την Πολυαπασχόληση κ.λ.π.». 

2. Τις 070/110/22.5.87, 070/111/22.5.87 και 070/112/ 
22.5.87 αποφάσεις του Διοικητή του ΙΚΑ, αποφασίζουμε: 

1. Τη σύσταση Ακτινολογικών Εργαστηρίων στα Υποκαταστήματα 
Ι.Κ.Α. Περάματος, Κοζάνης καθώς και στα Ιατρεία Αργυρούπολης ου 
Υποκ/τος Ι.Κ.Α. Γλυφάδας και τη σύσταση Μικροβιολογικού Εργα¬ 
στηρίου στο Υποκατάστημα Ι.Κ.Α Περάματος. 

2. Η απόφαση Φ21/686/3.7.87 ανακαλείται. 

3. Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Αθήνα, 5 Αυγούστου 1987 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ. ΠΡΟΝ. ΚΑΙ ΚΟΙΝ. ΑΣΦΑΛΙΣΕΩΝ 

Α. ΚΑΚΛΑΜΑΝΗΣ Γ. Α. ΜΑΓΚΑΚΗΣ 


♦ 


Αριθ. Φ21/883 (11) 

Σύσταση Ιατρικών Τμημάτων στο Υποκ/μα ΙΚΑ Μπουρναζίου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ. 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου II παρ. 3 του Ν. 1256/82 (ΦΕΚ 65/ 
Α/82) «Για την Πολυθεσία την Πολυαπασχόληση κ.λ.π.). 

2. Την 070/116/29.6.87 απόφαση του Διοικητή του Ι.Κ.Α. 

3. Την 5/συν 1/25.5.87 γνωμοδότηση της Τ.Δ.Ε. Υποκ/τος 
Μπουρναζίου. αποφασίζουμε: 

1. Στο Υποκατάστημα ΙΚΑ Μπουρναζίου συνιστώνται τα κατωτέρω 
ιατρικά Τμήματα και Εργαστήρια. 

1. Ωτορινολαρυγγολογικό 

2. Ουρολογικό 

3. Δερματολογικό 

4. Ακτινολογικό Εργ/ριο 

5. Μικροβιολογικό Εργ/ριο 

2. Η απόφαση αυτή να δημοσιευθεί στην Εφημερίδα της Κυβέρνη¬ 


σης. 

Αθήνα, 5 Αυγούστου 1987 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝ. ΚΑΙ ΚΟΙΝ. ΑΣΦΑΛΙΣΕΩΝ 

Α. ΚΑΚΛΑΜΑΝΗΣ Γ. Α. ΜΑΓΚΑΚΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4513 


Αριθ. Γ5οί/226/25 (12) 

Έγκριση εφαρμογής διατάξεων άρθρου 16 Ν. 4467/65 και για τη στε¬ 
γαστική αποκατάσταση των πληγέντων από σεισμό, στις 14 Δε¬ 
κέμβρη 1986, κατοίκων της Πόλης Καρπενησιού Ευρυτανίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη. 

1. Τις διατάξεις: 

α. Του άρθρου 16 του Ν. 4467/65. 

β. Της παραγρ. 7 του άρθρου 3 του Ν.Δ. 4546/66. 

γ. Του Π.Δ. 544/77. 

2. Την Κοινή απόφαση του Πρωθυπουργού και του Υπουργού 
Υγείας, Πρόνοιας και Κοιν. Ασφαλίσεων αριθ. 200/20.2.87 (ΦΕΚ 
91/87 τ. Β) για την ανάθεση αρμοδιοτήτων στους Υφυπουργούς. 

3. Την κοινή απόφαση του Πρωθυπουργού και του Υπουργού Οικο¬ 
νομικών αριθ. 2389/87 (ΦΕΚ 81 /Β/13.2.87) για την ανάθεση αρ¬ 
μοδιοτήτων στον Υφυπουργό Οικονομικών. 

4. Τη σχετική πρόταση της Νομάρχη Ευρυτανίας (έγγραφο αριθ. 
81/26.1.87), αποφασίζουμε: 

1. Εγκρίνουμε την εφαρμογή των διατάξεων του άρθρου 16 του Ν. 
4467/65 και των Διαταγμάτων που εκδόθηκαν σε εκτέλεση αυτών, 
όπως τροποποιήθηκαν μέχρι σήμερα, και για τη στεγαστική αποκατά¬ 
σταση των πληγέντων από σεισμό, στις 14 Δεκέμβρη 1986. κατοίκων 
της πόλης Καρπενησιού Ευρυτανίας. 

Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Αθήνα. 23 Ιουλίου 1987 

01 ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ. ΠΡΟΝΟΙΑΣ & ΚΟΙΝ ΑΣΦΑΛΙΣΕΩΝ 

ΣΠΥΡΟΣ ΚΑΛΟΥΔΗΣ ΣΥΛΒΑ ΑΚΡΙΤΑ 

Αριθ. 34/849 (13) 

Τροποποίηση και συμπλήρωση διατάξεων του Κανονισμού Φαρμακευ¬ 
τικής Περίθαλψης Ασφαλισμένων του ΟΓΑ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ, ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 1 του άρθρου 1 και των παρ. 1 και 4 του 
άρθρου 19 του Ν. 4169/61 -περί Γεωργικών Κοινωνικών Ασφαλί¬ 
σεων». 

2. Τις διατάξεις των άρθρων 8 και 13 του Ν. 1287, 82. όπως τρο¬ 
ποποιήθηκαν και συμπληρώθηκαν με τις διατάξεις του άρθρου 38 του 
Ν'. 1316/83 και του άσ'θσου 15 του Ν’. 1393 83. 

3. Τις διατάξεις της 200/20.2.87 (ΦΕΚ 91,/τ. Β; 20.2.87) από¬ 
φασης του Πρωθυπουργού και του Υπουργού Υγείας. Πρόνοιας και 
Κοινωνικών Ασφαλίσεων -Ανάθεση αρμοδιοτήτων στους Υφυπουργούς 
Υγείας. Πρόνοιας και Κοινωνικών Ασφαλίσεων-, 

4. Τη γνώμη του Πανελληνίου Φαρμακευτικού Συλλόγου που διατυ¬ 
πώθηκε με το 1930/13.7.1987 έγγραφό του προς τον ΟΓΑ. 

5. Την πρόταση του Δ.Σ. του ΟΓΑ. που διατυπώθηκε-κατά την 64/ 
9.4.1987 συνεδρίασή του. αποφασίζουμε: 

Στον Κανονισμό Φαρμακευτικής Περίθαλψης Ασφαλισμένων του 
ΟΓΑ επέρχονται ο; παρακάτω τροποποιήσεις και συμπληρώσεις: 

1. Η παράγραφος 9 του άρθρου 8 αντικαθίσταται ως εξής: 

«9. Να εξυπηρετεί με προθυμία τους ασφαλισμένους του ΟΓΑ. να 
τους δίνει κάθε αναγκαία πληροφορία πυ έχε: σχέση με τα φάρμακα, τα 
οποία παραδίδει σ’ αυτούς και να αποφεύγει άμεσα ή έμμεσα την πα¬ 
ροχή ή διάδοση αναληθών πληροφοριών ή ειδήσεων σχετικά με το είοος 
και την έκταση των παροχών της Φαρμακευτικής περίθαλψης του 
ΟΓΑ» 

2. Στο τέλος του άρθρου 8 προστίθεται παράγραφος 16 που έχει ως 

εξής: 

«16. Απαγορεύεται η παραμονή φαρμακοποιού ή υπαλλήλου ή 
άλλου προσώπου, που ενεργεί για λογαριασμό του φαρμακείου σε ια¬ 
τρείο ή χώρους γύρω από το ιατρείο, για την προσέλκυση πελατείας ή 
τη συγκέντρωση συνταγών. Επίσης απαγορεύεται η μαζική εκτέλεση 
συνταγών, που προσκομίζονται στο φαρμακείο από τρίτα πρόσωπα, 
εφόσον τούτο γίνεται χωρίς την έγκριση του τοπικού φαρμακευτικού 


Συλλόγου, καθώς και η προσκόμιση στο φαρμακείο, από γιατρό ή βοη¬ 
θητικό προσωπικό του ιατρείου του, συνταγής ασφαλισμένου για εκτέ¬ 
λεση». 

3. Στην παράγραφο 2 του άρθρου 9 προστίθενται εδάφια ε' και στ' 
που έχουν ως εξής: 

«ε. Για την αθέμιτη προσέλκυση πελατείας και τη μαζική εκτέλεση 
συνταγών, όπως αναγράφεται στην παρ. 16 του άρθρου 8 

στ’. Για την παροχή ή διάδοση αναληθών πληροφοριών ή ειδήσεων 
που αναφέρονται στο είδος και την έκταση των παροχών της φαρμακευ¬ 
τικής περίθαλψης του ΟΓΑ». 

4. Το τελευταίο εδάφιο της παραγράφου 3 του άρθρου 9 συμπληρώ¬ 
νεται ως εξής: 

«Οι οριστικές αποφάσεις με τις οποίες επιβάλλονται κυρώσεις σε φαρ¬ 
μακοποιούς. κοινοποιούνται και στις κατά τόπους αρμόδιες Υπηρεσίες 
Υγιεινής. 

Στις περιπτώσεις όμως που οι αποφάσεις επιβάλλουν κυρώσεις των 
εδαφίων γ και δ της παρ. 1 του παρόντος άρθρου, γνωστοποιούνται 
στους ασφαλισμένους του ΟΓΑ της περιοχής του φαρμακείου με κάθε 
πρόσφορο μέσο, εξαιρούμενου του Τύπου». 

5. Η παράγραφος 5 του άρθρου 10 αντικαθίσταται ως εξής: 

«5. Εφόσον η εκκαθάριση των λογαριασμών της φαρμακευτικής πε¬ 
ρίθαλψης δεν γίνεται μηχανογραφικώς. εφαρμόζονται τα εξής: 

Ο έλεγχος της τιμολόγησης των συνταγών και της τήρησης των δια¬ 
τυπώσεων για την έκδοση και εκτέλεση αυτών γίνεται στο σύνολο του 
αριθμού των συνταγών, που υποβάλλει το φαρμακείο κάθε μήνα. 

Προκειμένου περί λογαριασμών που περιλαμβάνουν πάνω από 50 
συνταγές το μήνα, με απόφαση του Διοικητή του ΟΓΑ. μπορεί να περιο¬ 
ρίζεται ο έλεγχος σε ποσοστό 10-200· των συνταγών (δειγματολη¬ 
πτικός έλεγχος). 

Στην περίπτωση αυτή το ποσοστό απορρίψεων που προκύπτει από 
οποιαδήποτε αιτία υπολογίζεται σε ολόκληρο το ποσό του λογαριασμού. 

Σε εξαιρετικές περιπτώσεις και εφόσον το επιβάλλουν οι ανάγκες της 
Υπηρεσίας, ο έλεγχος των συνταγών κάθε μήνα δύναται να περιορί¬ 
ζεται. κατά Νομό, σε ορισμένο μόνο αριθμό φαρμακείων που δεν μπορεί 
να είναι μικρότερος του 10 Ο του συνολικού αριθμού των φαρμακείων 
της περιοχής, καθοριζόμενο με απόφαση του Διοικητικού Συμβουλίου 
του Ο.Γ.Α.. με βάση, είτε το ύψος του υποβαλλόμενου λογαριασμού, 
είτε το τελευταίο ψηφίο του αριθμού με τον οποίο είναι καταχωρημένα 
τα συμβλημένα φαρμακεία στα μηχανογραφικά μητρώα του Ο.Γ.Α. 

Τα αποδεδειγμένα λογιστικά λάθη, εφόσον δεν επαναλαμβάνονται 
συχνά και ο αριθμός τους δεν είναι πολύ μεγάλος, δε θεωρούνται παρα¬ 
βάσεις για τους φαρμακοποιούς». 

Η απόφαση αυτή να δημοσιευθεί στην Εφημερίδα της Κυβέρνη- 


Αθήνα. 30 Ιουλίου 1987 

Ο ΥΦΥΠΟΥΡΓΟΣ 

ΓΡ. ΣΟΛΩΜΟΣ 

Αριθ. 88413/2452 (14) 

Απαγόρευση κυνηγιού στην περιοχή των Κοινοτήτων Λεβεντοχωρίου 
και Οικ. Αν. Ανδίέα. και Κορακοχωρίου. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 258 παραγρ. 5 Ν.Δ. 86/69 «περί Δα¬ 
σικού Κώδικα» που πσοστέθηκαν με τις διατάξεις του άρθρου 7 Ν. 
177/75 και της αριθμ. 414985/29.11.1985 (ΦΕΚ 757/Β/ 
18.12.1985; κοινής απόφασης των Υφυπουργού Εθνικής Οικονομίας 
και Αναπληρωτή Υπουργού Γεωργίας «περί μέτρων διαχείρισης της 
άγριας πτηνοπανίδας», 

2. Τη 1845/12.4.87 εισήγηση Δασαρχείου Πύργου. 

3. Τα με αριθμ. 143/19.5.87 και 226/30.5.87 έγγραφα των Κοι¬ 
νοτήτων Λεβεντοχωρίου και Οικ. Αγ. Ανδρέα, και Κορακοχωρίου αντί¬ 
στοιχα, και 

4. Τη με αριθμ. 283998/1 0.6.82 απόφαση του Υφυπουργού Γεωρ¬ 
γίας «περί μεταβίβασης αρμοδιοτήτων πρώην Γ.Δ. και ΑΝ. Γ.Δ. στους 
υπηρεσιακούς παράγοντες», αποφασίζουμε: 

Απαγορεύουμε το κυνήγι όλων των θηραμάτων από 1.8.1 987 μέχρι 
3.7.1992 στην περιοχή τουν Κοινοτήτων Λεβεντοχωρίου και Οικ. Λγ. 
Ανδρέα, και Κορακοχωρίου με σαφή όρια όπο^ς παρακάτου: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Από Ιόνιο πέλαγος ακολουθεί τη γραμμή Βρινιώτη - Άγιος Ανδρέας 
επαρχιακή οδός προς Κορακοχώρι - αγροτικό δρόμο. Θερμοκήπια - 
κάστα μέχρι αγροικίας Γεωργίου Παυλόπουλου και από εκεί αγροτικό 
δρόμο προς Κορακοχώρι και ακολουθεί τα όρια του πολεοδομικοΰ Οικι- 
ομού Κοινότητας Κορακοχώριο μέχρι τον αγροτικό δρόμο Μερκουρέϊκα 
- Φαμέλου - Μπούκα Ιονίου πέλαγους και επί εκτάσεως 1440 στρεμ¬ 
μάτων περίπου. 

Το Δασαρχείο Πύργου παρακαλείται για την έκδοση της σχετικής 
Αστυνομικής Απαγορευτικής Διάταξης Κυνηγίου. 

Η απόφαση αυτή να οημοσιευθεί στην Εφημερίδα της Κυβέρνησης 
και θα ισχύει από τον κυνηγετικό χρόνο 1987-1988. 

Αθήνα, 28 Ιουλίου 1987 
Ο Δ/ντής 
Α. ΠΗΤΤΑΣ 


♦ 


Αριθ. 89522/2624 (15) 

Τροποποίηση απόφασης απογόρευσης κυνηγίου στη λιμνοθάλασσα 
Τσουκαλιό, Άρτας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 Ν.Δ. 86/69 «περί Δασικού 
Κώδικα» που προστέθηκαν με τις διατάξεις του άρθρου 7 παραγρ. 3 Ν. 
177/75, σε συνδυασμό και με τις διατάξεις του άρθρου 257 παραγρ. 2 
Ν. Δ. 86/1969 «περί Δασικού Κώδικα». 

2. α, .Το από 9.2.85 έγγραφο της Ελληνικής Ορνιθολογικής Εται¬ 
ρείας. 

β. Το αριθ. 1537/23.6.87 έγγραφο της Δ/νσης Δασών Άρτας, 
γ. Το αριθ. 1588/29.6.87 έγγραφο της Δ/νσης Δασών Πρέβεζας. 

3. Την αριθ. 167538/1793/24.5.85 απόφασή μας για απαγό¬ 


ρευση κυνηγίου στη Λιμνοθάλασσα Τσουκαλιό. 

4. Την ανάγκη προστασίας ορισμένων σπανίων ειδών της πτηνοπα¬ 
νίδας στη λιμνοθάλασσα Τσουκαλιό Άρτας. 

5. Την αριθ. 283998/10.6.1982 απόφαση του Υπουργού Γεωρ¬ 
γίας «περί μεταβίβασης αρμοδιοτήτων πρώην Γ.Δ. και Α.Ν. Γ.Δ. στους 
υπηρεσιακούς παράγοντες, αποφασίζουμε: 

Τροποποιούμε την αριθ. 167538/1793/24.5.85 απόφασή μας ως 

εξής: 

Απαγορεύουμε για δέκα (10) χρόνια το κυνήγι στη λιμνοθάλασσα 
Τσουκαλιό Άρτας έκτασης 30.750 στρεμμάτων. 

Τα όρια αυτής αρχίζουν από το αντλιοστάσιο Βίγλας, ακολουθούν τον 
αμαξωτό δρόμο Άρτας-Κορωνησίας μέχρι τη γέφυρα Σαλαώρας. Από 
εκεί με κατεύθυνση δυτική ακολουθούν παράλληλα το ανάχωμα που 
χωρίζει τον Αμβρακικό κόλπο με τη λιμνοθάλασσα Τσουκαλιό και σε 
βάθος 300 μ. προς τη θάλασσα έτσι ώστε το ανάχωμα αυτό να περιλαμ¬ 
βάνεται στην απαγορευμένη ζώνη. Συνεχίζοντας προς βορράν ακολου¬ 
θούν τα όρια των Νομών Άρτας - Πρέβεζας μέχρι τη νότια όχθη της Λι¬ 
μνοθάλασσας Ροδιά. 

Από εκεί με κατεύθυνση ανατολική φθάνουν στη Μονή «Παναγιά Ρο¬ 
διάς» απ' όπου ακολουθώντας τον αγροτικό δρόμο προς Βίγλα αφήνουν 
έξω τα αγροκτήματα Βίγλας για να καταλήξουν στο αντλιοστάσιο όπου 
και άρχισαν. 

Η Δ/νση Δασών Άρτας παρακαλείται για την έκδοση της σχετικής 
Δ/κής Αστυνομικής Απαγορευτικής διάταξης Θήρας. 

Η απόφαση αυτή να δημοαιευθεί στην Εφημερίδα της Κυβέρνησης 
και θα ισχύει από τον κυνηγετικό χρόνο 1987-1988. 

Α'θήνα. 2 Ιουλίου 1987 
Ο Διευθυντής 
ΑΝΤ. ΠΗΤΤΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



